“สุเชษฐ์” คัด 4 หุ้นเด่น แนะลงทุนธีม “จีน” เปิดเมือง
“สุเชษฐ์ สุขแท้” แนะกลยุทธ์ลงทุนธีม “จีน” เปิดเมือง แนะ 4 หุ้นเด่น KKP-ADVANC-SAWAD-EA ให้กรอบแนวรับไว้ที่ 1,630-1,638 จุด แนวต้านที่ 1,651 จุด
“สุเชษฐ์ สุขแท้” แนะกลยุทธ์ลงทุนธีม “จีน” เปิดเมือง แนะ 4 หุ้นเด่น KKP-ADVANC-SAWAD-EA ให้กรอบแนวรับไว้ที่ 1,630-1,638 จุด แนวต้านที่ 1,651 จุด
29 ธ.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ ( 29 ธ.ค. 65) ว่า ตลาดหุ้นไทยวันนี้มีลักษณะอ่อนตัวลงเช่นเดียวกับตลาดหุ้นอื่นๆในภูมิภาคและตลาดหุ้นยุโรปที่ปรับตัวลง ผิดจากคาดเดิมที่ว่าดัชนีตลาดหุ้นไทยจะอยู่ที่ระดับ 1,660 จุด อาจจะไม่สามารถขึ้นไปทดสอบได้แล้ว ทั้งนี้ให้กรอบแนวรับไว้ที่ 1,630-1,638 จุด ส่วนแนวต้านที่ 1,651 จุด
ขณะเดียวกันเชื่อว่า นักลงทุนมองวันนี้ตลาดอาจจะมีลักษณะแกว่งตัวในกรอบแคบ แต่จะต้องรอดูในช่วงบ่ายหากยังสามารถยืนเหนือในระดับ 1,630 จุดได้ถือว่าตลาดยังมีทิศทางสดใส แต่หากลดช่วงลงมาต่ำกว่า อาจทำให้พรุ่งนี้ปรับตัวลงต่อได้เช่นกัน ส่วนปัจจัยลบที่ตลาดยังคงกังวล คือ ภาวะเศรษฐกิจถดถอย กรณีจีนมีประชาชนติดโควิด-19 เพิ่มขึ้นต่อเนื่อง
อย่างไรก็ตามยังให้คำแนะนำกรณีที่จีนเปิดประเทศจะส่งผลดีต่อหุ้น กลุ่มนิคมอุสาหกรรม, กลุ่มโรงแรม, กลุ่มท่องเที่ยว, กลุ่มสนามบิน ซึ่งคาดว่าจะดีขึ้นหลังปีใหม่ตอบรับนักท่องเที่ยวจีนเดินทางเข้ามาเยอะ
สำหรับหุ้นเด่นแนะนำ ได้แก่ ธนาคารเกียรตินาคินภัทร จำกัด (มหาชน) หรือ KKP ให้แนวรับ 71 บาท ส่วนแนวต้าน 75.75 บาท, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ให้แนวรับ 190 บาท ส่วนแนวต้าน 197 บาท,
รวมถึง บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ให้แนวรับ 47.75 บาท ส่วนแนวต้าน 52.50 บาท และ บริษัท พลังงานบริสุทธิ์ จำกัด (มหาชน) หรือ EA ให้แนวรับ 94 บาท ส่วนแนวต้าน 98.25 บาท